**Sibiu**

**28 aprilie 2020**

**Noi sponsorizări pentru SCJU Sibiu**

În contextul pandemiei, comunitatea locală, de la persoane fizice, asociații și fundații până la antreprenori și firme, au sprijinit și continuă să sprijine Spitalul Clinic Județean de Urgență Sibiu în lupta împotriva SARS-CoV-2. Lista celor care au făcut gesturi de solidaritate s-a îmbogățit cu noi nume:

* S.C TASSID HOLDING SRL care a donat spitalului o mașină de spălat pavimente în valoare de 24.000 lei;

Echipamentul este unul deosebit de util în asigurarea condițiilor de igienă, facilitând desfășurarea activităților de curățenie a circuitelor medicale din pavilioanele spitalului.

* DONG YE PRIM ACTIV SRL din Sibiu care a donat spitalului public 5000 de măști chirurgicale.

„*Le mulțumim celor două firme pentru ajutorul oferit precum și tuturor celor care au făcut deja sponsorizări sau vor face în viitor. Felul în care comunitatea s-a alăturat eforturilor autorităților ne bucură și reprezintă un sprijin real și util. Cu toții avem același scop, să reușim câștigarea acestei lupte cu noul virus și să ne putem bucura din nou de o viață normală. Prin implicare, vom reuși cu siguranță acest lucru*”, a declarat Robert Fotache, Directorul Administrativ al SCJU Sibiu.

**Decebal Todăriţă**

**Purtător de cuvânt**